ZMLUVA NA POSKYTNUTIE SLUŽBY

**Čl. 1**

**Zmluvné strany**

**Objednávateľ: MESTO NITRA**

so sídlom: Štefánikova trieda 60, 950 06 Nitra

zastúpené: Marek Hattas, primátorom mesta

bankové spojenie: Slovenská sporiteľňa, a.s.

IBAN: SK0409000000005028001139

IČO: 00308307

DIČ: 2021102853

IČ DPH: SK2021102853

**Zhotoviteľ:**

sídlo/miesto podnikania:

v zastúpení:

bankové spojenie:

IBAN:

IČO:

DIČ:

IČ DPH:

**Čl. 2**

**Predmet zmluvy**

1. Predmetom tejto zmluvy, uzavretej na základe výsledku verejného obstarávania v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vyhlásenej vo Vestníku verejného obstarávania s označením „*Vypracovanie projektovej dokumentácie stavby pre Centrum kreatívneho priemyslu“*, je poskytovanie služieb a vypracovanie projektovej dokumentácie stavby:

***„Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“***

v zmysle aktualizácie a dopracovania alternatívy 2 architektonickej a zastavovacej štúdie stavby „Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“ vypracovanej spoločnosťou San Huma ´90 v marci 2019 v nasledovnom členení:

* 1. Jednostupňová projektová dokumentácia v rozsahu pre vydanie územného rozhodnutia a stavebného povolenia a realizáciu stavby,
  2. Projekt interiéru,
  3. Autorský dozor počas trvania stavby,
  4. Poskytovanie súčinnosti objednávateľovi pri realizácii verejného obstarávania na stavebné práce (stavbu) na základe relevantnej projektovej dokumentácie.

Stavba bude riešená ako rekonštrukcia štyroch existujúcich objektov, z ktorých každý stojí na samostatnej parcele (súpisné čísla: 2888 na p. č. 4450/82, objekt bez súp. č. na p. č. 4450/83, súp. č. 2890 na p. č. 4450/84, súp. č. 2891 na p. č. 4450/85) v katastrálnom území Zobor. Spojením budov postavených na p. č. 4450/82, 4450/83 otvoreným átriom vznikne nový objekt blok F2.1 a spojením budov postavených na p. č. 4450/84, 4450/85 otvoreným átriom vznikne nový objekt blok F2.2, pričom dostavbou (prístavbou) k jestvujúcim objektom bude dotknutá parcela č. 4450/268.

1. Plnením podľa tejto zmluvy sa rozumie vykonanie všetkých činností nutných k riadnemu plneniu predmetu zmluvy podľa ods. 1 tohto článku. Všetky činnosti súvisiace s predmetom plnenia podľa tejto zmluvy sú zahrnuté v cene určenej touto zmluvou.
2. Objednávateľ sa zaväzuje, že dokončený predmet zmluvy spracovaný v rozsahu a spôsobom podľa čl. 3 tejto zmluvy prevezme a zaplatí dohodnutú cenu podľa čl. 6 tejto zmluvy. Zaväzuje sa poskytnúť zhotoviteľovi dojednané spolupôsobenie a súčinnosť podľa tejto zmluvy na vykonanie predmetu zmluvy.

**Čl. 3**

**Rozsah, spôsob a forma vypracovania predmetu zmluvy**

1. Dokumentácia v zmysle čl. 2 ods. 1 a 2 zmluvy bude riešiť:

***„Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“***

Zhotoviteľ sa zaväzuje predmet zmluvy uvedený v čl. 2 ods. 1 body 1.1 a 1.2 zmluvy vypracovať v nasledovnej forme:

V 6 tlačených vyhotoveniach, 2x CD/DVD (projektová dokumentácia, položkový rozpočet, výkaz výmer v súboroch v .xls – všetko v editovateľných súboroch a v .pdf)

1. Plnenie uvedené v čl. 2 ods. 1 bod 1.1 zmluvy zhotoviteľ vypracuje v úplnom súlade s prílohami tejto zmluvy a dodá ho objednávateľovi v nasledovnom rozsahu:
   * + **Dokumentácia v rozsahu a obsahu pre vydanie územného rozhodnutia, stavebného povolenia a realizáciu stavby v M 1:50**
     + **Sprievodná správa a Súhrnná technická správa**
     + **Celková situácia stavby na podklade katastrálnej mapy s vyznačením umiestnenia stavby**
     + **Koordinačná situácia stavby**
     + **Dokumentácia architektonického, stavebného a technického riešenia jednotlivých častí vrátane rozpočtu a výkazu výmer s nasledovným členením objektov:**
     + ***Blok F2.1***
     + ***Blok F2.2***
     + ***Vonkajšie siete a terénne úpravy pre bloky F2.1 a F2.2:***
     + Vodovodné prípojky vrátane vodom. šácht
     + Kanalizačná prípojka
     + Areálová olejová kanalizácia s ORL
     + STL prípojky
     + NN prípojka
     + Areálové osvetlenie
     + Stožiare a zdroje VO
     + Telekomunikačná prípojka
     + Vonkajšie terénne a sadové úpravy
     + Chodníky
     + Spevnené parkovacie plochy a komunikácie

Dokumentácia musí byť v rozsahu nevyhnutnom pre územné rozhodnutie, stavebné povolenie a realizáciu stavby podľa sadzobníka UNIKA 2018 prílohy č. 2 a 3, resp. obdobného sadzobníka v aktuálnom znení.

1. Plnenie uvedené v čl. 2 ods. 1 bod 1.2 zmluvy zhotoviteľ vypracuje v úplnom súlade s prílohami tejto zmluvy a dodá ho objednávateľovi v nasledovnom rozsahu:

* **Projekt interiéru:**

Súčasťou projektu interiéru bude aj bežne dostupný nábytok do všetkých priestorov s uvedením počtu a približných parametrov. Priestory ako coworking, dizajn shop, výstavný viacúčelový priestor, niektoré časti dielní a ateliérov a terasa s dvorom budú zachytené v ideovom návrhu interiéru a vybavené dizajnovým nábytkom na mieru s uvedením charakteristiky a počtu kusov nábytku, ideového návrhu nábytku na mieru, navrhovaných materiálov a parametrov nábytku.

1. Služby uvedené v čl. 2 ods. bod 1.3 zmluvy poskytne zhotoviteľ v nasledovnom rozsahu:

**Výkon autorského dozoru počas realizácie stavby *„Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“* v rozsahu:**

* Účasť na odovzdaní staveniska zhotoviteľovi
* Sledovanie postupu výstavby z technického hľadiska
* Poskytovanie vysvetlení potrebných na vypracovanie výrobnej dokumentácie
* Dodržanie projektu s prihliadnutím na podmienky určené stavebným povolením s poskytovaním vysvetlení potrebných pre plynulosť výstavby
* Posudzovanie návrhov zhotoviteľov stavby na zmeny a odchýlky v častiach projektov spracovávaných zhotoviteľmi z pohľadu dodržania technicko-ekonomických parametrov stavby, dodržania lehôt výstavby, prípadne ďalších údajov a ukazovateľov
* Vyjadrenie k požiadavkám o navýšenie množstiev výrobkov a výkonov oproti odsúhlasenej dokumentácii
* Účasť na kontrolných dňoch na vyzvanie investorom
* Účasť na odovzdaní a prevzatí stavby alebo jej časti
* Účasť na kolaudačnom konaní

Autorským dozorom sa rozumie občasný dozor, priebežne od zahájenia výstavby až po jej ukončenie kolaudáciou, na vyzvanie investora.

1. Služby uvedené v čl. 2 ods. bod 1.4 zmluvy poskytne zhotoviteľ v nasledovnom rozsahu:

* Poskytovanie súčinnosti pri vysvetľovaní predmetnej projektovej dokumentácie použitej vo verejnom obstarávaní na stavebné práce (vyhlásenom v predpokladanom období rokov 2019/2020) a konzultovanie a vykonávanie úprav projektovej dokumentácie,
* účasť aspoň 1 osoby za zhotoviteľa projektovej dokumentácie použitej vo verejnom obstarávaní na stavebné práce (vyhlásenom v predpokladanom období rokov 2019/2020) v komisii na vyhodnotenie ponúk, vrátane otvárania ponúk, zasadnutí komisie, a to ako člena s právom vyhodnocovať ponuky najmä za odbornú časť (vyhodnotenie uchádzačmi predložených rozpočtov stavebných prác).

1. Predmet plnenia dojednaný v tejto zmluve bude vypracovaný v rozsahu a obsahu podľa tejto zmluvy v zmysle sadzobníka UNIKA 2018, resp. obdobného sadzobníka v aktuálnom znení a odovzdaný objednávateľovi.
2. Predmetom zmluvy nie sú nasledovné práce:

* Inžiniersko-geologický prieskum
* Výrobná dokumentácia dodávateľa
* Inžinierska činnosť pre územné rozhodnutie a stavebné povolenie
* Polohopisné a výškopisné zameranie objektov

1. Zhotoviteľ sa pri plnení diela zaväzuje dodržiavať vecnú a obsahovú stránku podľa stavebného zákona 50/1976 Zb. a vykonávacích predpisov vzťahujúcich sa k plneniu predmetu zmluvy a bude sa riadiť východiskovými podkladmi objednávateľa.
2. Zhotoviteľ sa zaväzuje vypracovať predmet zmluvy vo vlastnom mene a na vlastnú zodpovednosť, na svoje náklady a na vlastné nebezpečenstvo. Zhotoviteľ vyhlasuje, že má oprávnenie a odbornú spôsobilosť vypracovať predmet zmluvy.
3. Zhotoviteľ je povinný priebežne informovať objednávateľa najmä o plnení podľa čl. 2 ods. 1 bod 1.2 zmluvy (projekt interiéru) a odovzdať mu návrh projektu interiéru na pripomienkovanie najneskôr po uplynutí prvých 30 dní odo dňa nadobudnutia účinnosti zmluvy. Objednávateľ je povinný odovzdať svoje pripomienky zhotoviteľovi najneskôr do 3 pracovných dní odo dňa prevzatia návrhu projektu interiéru. Zhotoviteľ je povinný uvedené pripomienky zapracovať do projektu interiéru a do 5 pracovných dní odo dňa obdržania pripomienok predložiť tento návrh projektu interiéru na vyjadrenie objednávateľovi. Objednávateľ v prípade nesúhlasu so zapracovaním jeho predošlých pripomienok k návrhu projektu interiéru, odovzdá zhotoviteľovi do 3 pracovných dní odo dňa opätovného obdržania návrhu projektu interiéru, v ktorom mali byť v plnej miere zapracované jeho pripomienky) svoje finálne pripomienky. Finálne znenie projektu interiéru (podľa čl. 2 ods. bod 1.2 zmluvy) vrátane zapracovania všetkých pripomienok objednávateľa odovzdá zhotoviteľ objednávateľovi v lehote podľa čl. 4 ods. 1 zmluvy. Odovzdávanie a preberanie návrhu projektu interiéru, ako aj pripomienok objednávateľa bude prebiehať v pracovných dňoch v intervale medzi 8:00 a 16:00 h. v sídle objednávateľa na základe informácie o dátume a čase odovzdania oznámenej druhej zmluvnej strane e-mailom, ktorý jej doručí aspoň dva pracovné dni pred plánovaným odovzdaním návrhu projektu interiéru alebo pripomienok k nemu. E-mailovú adresu na účely doručovania týchto informácií si zmluvné strany oznámia do 10 dní odo dňa nadobudnutia účinnosti tejto zmluvy.

**Čl**. 4

Čas plnenia

1. Plnenie v celom rozsahu podľa tejto zmluvy v rozsahu článku 2 ods. 1 bodov 1.1. a 1.2 sa uskutoční najneskôr do 60 dní odo dňa nadobudnutia účinnosti zmluvy.

Plnenie podľa tejto zmluvy v rozsahu článku 2 ods. 1 bodu 1.3. sa bude uskutočňovať priebežne počas realizácie stavebných prác stavby „Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“, t. j. odo dňa odovzdania staveniska zhotoviteľovi stavebných prác až do dňa nadobudnutia právoplatnosti kolaudačného rozhodnutia tejto stavby, v dojednaných termínoch. Ak nedôjde k dohode termínu výkonu autorského dozoru, má objednávateľ právo určiť termín výkonu dozoru a tento oznámiť zhotoviteľovi najmenej 5 dní vopred. Predpokladaný termín priebehu stavebných prác je v období od r. 2020 – 2023.

Plnenie podľa tejto zmluvy v rozsahu článku 2 ods. 1 bodu 1.4. sa bude uskutočňovať priebežne počas prípravy a priebehu procesu verejného obstarávania na zákazku na stavebné práce na stavbe „Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“, v dojednaných termínoch. Ak nedôjde k dohode termínu poskytnutia súčinnosti k VO, má objednávateľ právo určiť termín poskytnutia súčinnosti k procesu VO a tento oznámiť zhotoviteľovi najmenej 5 dní vopred. Predpokladaný termín poskytovania súčinnosti k príprave a priebehu VO obdobie od r. 2019 – 2021.

1. Zhotoviteľ zodpovedá za dodržanie dohodnutých, príp. objednávateľom určených termínov plnenia.
2. Zhotoviteľ nie je v omeškaní, v prípade prekážky pri plnení zmluvy na strane objednávateľa. Lehota plnenia sa posunie o uvedenú dobu.

**Čl. 5**

**Miesto dodania predmetu zmluvy**

* + - 1. Miestom dodania predmetu zmluvy uvedeného v čl. 2 ods. 1 bod 1.1 a 1.2 je sídlo objednávateľa: Mestský úrad v Nitre, Štefánikova trieda 60, 950 06 Nitra, s tým, že zhotoviteľ bude povinný odovzdať jedno úplné vyhotovenie diela (t. j. v tlačenej forme aj na CD, resp. DVD nosiči) do Klientskeho centra služieb MsÚ v Nitre (podateľne objednávateľa) a súčasne v rovnaký deň odovzdať zvyšné vyhotovenia diela na Odbore výstavby a rozvoja, MsÚ v Nitre, ktorého poverení zamestnanci skontrolujú správnosť a úplnosť diela a vyhotovia Preberací protokol v zmysle nasledujúceho ods. 2. Miesto plnenia podľa čl. 2 ods. 1 bod 1.3 je na stavbe v Kasárňach pod Zoborom na Martinskom vrchu v Nitre a podľa čl. 2 ods. 1 bod 1.4 je v sídle objednávateľa.

1. Po ukončení diela, resp. príslušnej časti predmetu plnenia podľa čl. 2 bodov 1.1, 1.2, 1.3 a 1.4 zhotoviteľom sa odovzdanie diela osvedčí písomným Preberacím protokolom o odovzdaní príslušnej časti predmetu plnenia zmluvnými stranami.
2. Preberací protokol je neoddeliteľnou súčasťou zhotoviteľom predloženej faktúry.

**Čl. 6**

## Cena plnenia

1. Cena za zhotovenie predmetu zmluvy podľa čl. 2 ods.1 a 2 v rozsahu, forme a spôsobom podľa čl. 3 tejto zmluvy je stanovená dohodou zmluvných strán podľa § 3 Zákona č.18/1996 Z.z. o cenách a na základe cenovej ponuky zhotoviteľa zo dňa ............. vo výške:
   1. Za plnenie podľa čl. 2 bodu 1.1 - Jednostupňová PD

cena spolu bez DPH ................ **€**

hodnota DPH 20% ................ **€**

cena celkom vrátane DPH .**...............** **€**

* 1. Za plnenie podľa čl. 2 bodu 1.2 - Projekt interiéru

cena spolu bez DPH ................ **€**

hodnota DPH 20% ................ **€**

cena celkom vrátane DPH .**...............** **€**

* 1. Za plnenie podľa čl. 2 bodu 1.3 - Autorský dozor

cena spolu bez DPH ................ **€**

hodnota DPH 20% ................ **€**

cena celkom vrátane DPH .**...............** €

4. Za plnenie podľa čl. 2 bodu 1.4 - Poskytovanie súčinnosti objednávateľovi pri realizácii verejného obstarávania na stavebné práce (stavbu) na základe relevantnej projektovej dokumentácie

cena spolu bez DPH ................ **€**

hodnota DPH 20% ................ **€**

cena celkom vrátane DPH .**...............** **€**

celková cena za všetky časti plnenia - služby ................ €

hodnota DPH 20% ................ **€**

cena celkom vrátane DPH .**...............** **€**

slovom: ......................................

1. Cena diela je dohodnutá ako maximálna cena, obsahuje všetky náklady a zisk zhotoviteľa nevyhnutné k riadnemu a včasnému zrealizovaniu predmetu zmluvy. Rovnako tak cena obsahuje aj predpokladané náklady vzniknuté vývojom cien v národnom hospodárstve, a to až do doby úplného vypracovania dokumentácie podľa zmluvy.
2. V prípade zmeny sadzby DPH, bude zhotoviteľ fakturovať DPH vo výške podľa právnych predpisov účinných v čase fakturácie.

**Čl. 7**

**Spolupôsobenie a podklady objednávateľa**

* + - 1. Plnenie predmetu tejto zmluvy bude uskutočňované podľa podkladov, ktoré objednávateľ odovzdá zhotoviteľovi.
      2. Objednávateľ sa zaväzuje poskytnúť zhotoviteľovi najmä nasledovné podklady:
* Architektonickú štúdiu „Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“
* Inžiniersko-geologický prieskum

Podklady súvisiace s technologicko-strojovým vybavením objektov a s požiadavkami na projekt interiéru

* Výškopisné a polohopisné zameranie
* Projekt „Materská škola Kasárne Zobor. Prestavba a prístavba objektu na Martinskom vrchu v Nitre“ – vonkajší vodovod, vonkajšia splašková kanalizácia, rozšírenie STL plynovodu
  + - 1. Dokumenty Architektonická štúdia, Zameranie skutkového stavu  a Projekt MŠ Kasárne Zobor – vodovod, vonkajšia splašková kanalizácia a rozšírenie STL plynovodu, boli vypracované spoločnosťou SAN-HUMA´90 s.r.o. Nitra, autormi ktorých sú autorizovaný architekt Ing. Ľubomír Holejšovský a autorizovaný architekt Ing. arch. Vladimír Jarabica, ktorí majú k uvedeným dokumentáciám autorské práva a spoločnosť SAN-HUMA´90 s.r.o. Nitra je nositeľom majetkovej zložky autorských práv k predmetnej dokumentácii v zmysle zákona č. 185/2015 Z. z. autorský zákon v znení neskorších predpisov (ďalej len „Autorský zákon“).
      2. V rámci svojho spolupôsobenia sa objednávateľ zaväzuje, že v rozsahu nevyhnutne potrebnom podľa ods, 2 tohto článku, poskytne spoluprácu pri zadovažovaní podkladov na riadne plnenie tejto zmluvy. Táto činnosť nenahrádza činnosť zhotoviteľa. Objednávateľ poskytne zhotoviteľovi primerané spolupôsobenie (vrátane sprístupnenia objektov budov, ktorých sa plnenie z tejto zmluvy týka), a to najneskôr do 7 dní od jeho vyžiadania. Osobitnú lehotu dojednajú zmluvné strany podľa čl. 1 tejto zmluvy v prípade, ak sa bude jednať o spoluprácu, ktorú nemôže objednávateľ zaobstarať vlastnými silami.

**Čl. 8**

**Platobné podmienky**

1. Objednávateľ neposkytuje zálohovú platbu.
2. Objednávateľ sa zaväzuje uhradiť cenu na základe doručených faktúr vystavených zhotoviteľom. Splatnosť faktúr je 30 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu zhotoviteľa.
3. Zhotoviteľ je oprávnený vystaviť faktúru vždy až po podpísaní protokolu o odovzdaní a prevzatí príslušnej časti predmetu plnenia (preberací protokol), ktorá zodpovedá článku 2 ods. 1 bodu 1.1, bodu 1.2, bodu1.3 alebo bodu 1.4 tejto zmluvy.
4. Faktúry musia mať náležitosti daňového dokladu.
5. Pri omeškaní s plnením príslušnej časti predmetu plnenia, ktorá zodpovedá článku 2 ods. 1 bodu 1.1 a 1.2 tejto zmluvy, je objednávateľ oprávnený účtovať  zhotoviteľovi zmluvnú pokutu vo výške 0,05 % ceny  predmetu  plnenia za každý začatý deň omeškania.
6. Pri omeškaní s úhradou faktúry za predmet zmluvy sa  objednávateľ  zaväzuje zaplatiť zhotoviteľovi úrok z omeškania vo výške 0,01 % z neuhradenej faktúry za každý začatý deň  omeškania.

## Čl. 9

## Záručná doba a zodpovednosť za vady

1. Zhotoviteľ zodpovedá za to, že predmet tejto zmluvy je vyhotovený riadne a spĺňa všetky náležitosti tejto zmluvy.
2. Pre prípad vady diela dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady v záručnej lehote, ktorá je 24 mesiacov a ktorá začína plynúť dňom nasledujúcim po dni prevzatia diela.
3. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ne upozornil objednávateľa a ten na ich použití trval.
4. V prípade vady predmetu zmluvy, dohodli zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady. Zhotoviteľ má povinnosť odstrániť vady diela do 15 dní odo dňa uplatnenia reklamácie.
5. Prípadnú reklamáciu vady plnenia predmetu tejto zmluvy je objednávateľ povinný uplatniť bezodkladne po zistení vady, v písomnej forme do rúk zástupcu zhotoviteľa oprávnenému jednať vo veciach technických, resp. štatutárneho zástupcu.
6. V prípade, ak zhotoviteľ v lehote uvedenej v bode 4. vady diela neodstráni, vzniká objednávateľovi právo zabezpečiť odstránenie vád prostredníctvom inej odborne spôsobilej osoby, ku ktorému udeľuje zhotoviteľ, ako autor diela, podpisom tejto zmluvy svoj súhlas, s následkom vzniku práva objednávateľa na nahradenie jemu vzniknutých nákladov úpravy diela inou odborne spôsobilou osobou zhotoviteľom.
7. Zmluvné strany sa zároveň dohodli, že zhotoviteľ zodpovedá objednávateľovi za škody spôsobené vadami zhotoviteľom vypracovanej dokumentácie a tieto škody (ktoré sa môžu prejaviť najmä vo forme dodatočných nákladov stavby) je povinný objednávateľovi v plnej výške nahradiť. Škodou sa rozumejú najmä, ale nielen, zmarené práce a dodávky zrealizované na základe zjavnej chyby v projekte a tieto práce a dodávky bude potrebné vykonať nanovo.
8. Objednávateľ je oprávnený odstúpiť od zmluvy, ak je zrejmé, že dokumentácia nebude hotová včas alebo nebude vykonaná riadne, a ak zhotoviteľ neurobí nápravu ani v poskytnutej primeranej lehote.
9. Zhotoviteľ sa zaväzuje, že u fyzických osôb, prostredníctvom ktorých plní predmet tejto zmluvy, neporuší zákaz nelegálneho zamestnávania podľa zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 351/2015 Z.z. (ďalej len „zákon o nelegálnom zamestnávaní“). V prípade, ak zhotoviteľ uvedený záväzok poruší a v tej súvislosti bude objednávateľovi uložená sankcia zo strany príslušných orgánov, zaväzuje sa ju zhotoviteľ nahradiť objednávateľovi v plnej výške.
10. V prípade, že zhotoviteľ v dojednaných, resp. objednávateľom určených termínoch neposkytne objednávateľovi plnenie spočívajúce vo výkone autorského dozoru podľa článku 2 ods. 1 bodu 1.3 zmluvy alebo poskytnutia súčinnosti pri realizácii verejného obstarávania na stavebné práce (stavbu) podľa článku 2 ods. 1 bodu 1.4 zmluvy, vzniká objednávateľovi právo na zmluvnú pokutu vo výške 5 % z ceny plnenia bez DPH tej časti predmetu zmluvy, v súvislosti s ktorou nebol zo strany zhotoviteľa dodržaný dohodnutý, resp. objednávateľom určený termín plnenia.
11. V prípade, že zhotoviteľ nedodrží povinnosť realizovať plnenie uvedené v čl. 2 ods. 1   
    v bodoch 1.1 a 1.2 zmluvy prostredníctvom osoby preukázateľne zodpovedajúcej za toto plnenie, špecifikovanej v čl. 10 ods. 15 zmluvy, vzniká objednávateľovi právo uplatniť si voči zhotoviteľovi zmluvnú pokutu vo výške 5 % z ceny bez DPH plnenia uvedené v čl. 2 ods. 1 v bodoch 1.1 a 1.2 zmluvy.

**Čl. 10**

**Ostatné ustanovenia**

1. Zhotoviteľ bude na žiadosť objednávateľa povinný informovať ho o stave rozpracovaného diela.
2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy, príslušné technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán počas prerokovávania v štádiu rozpracovanosti.
3. Vyhotovená projektová dokumentácia sa stáva vlastníctvom objednávateľa až po úplnom uhradení ceny za príslušnú časť projektovej dokumentácie, uvedenej v čl. 6 ods. 1 body 1 a 2 zmluvy. Autorom diela zostáva jej zhotoviteľ.
4. Dielo je ako predmet autorského práva chránené Autorským zákonom a objednávateľ je oprávnený použiť dielo – predmet zmluvy – iba na účely vyplývajúce z tejto zmluvy v   
   čl. 2, 3 a 10 tejto zmluvy. Jeho iné využitie je podmienené súhlasom zhotoviteľa.
5. Odovzdaním diela podľa čl. 2 ods. 1 bod 1.1. a 1.2 tejto zmluvy Zhotoviteľ dáva objednávateľovi súhlas na použitie diela podľa Autorského zákona. Zmluvné strany touto zmluvou zároveň uzatvárajú licenčnú zmluvu, ktorou zhotoviteľ udeľuje objednávateľovi súhlas na používanie (ďalej len „licencia“) Diela alebo jeho častí, a to za týchto podmienok:

a) zhotoviteľ udeľuje objednávateľovi licenciu na neobmedzené použitie Diela alebo jeho častí, najmä na spracovanie, vyhotovenie rozmnoženín, zverejnenie a rozširovanie,

b) zhotoviteľ udeľuje objednávateľovi súhlas s úpravou Diela ako aj s jeho zničením,

c) zhotoviteľ udeľuje objednávateľovi výhradnú licenciu v neobmedzenom rozsahu, t.j. nesmie po dobu trvania licencie objednávateľa udeliť tretej osobe licenciu na použitie diela alebo jeho častí v rozsahu a spôsobom udeleným touto licenciou objednávateľovi a je povinný zdržať sa použitia diela alebo jeho častí spôsobom, na ktorý udelil licenciu,

d) zhotoviteľ udeľuje licenciu objednávateľovi na celú dobu trvania autorskoprávnej ochrany k danému predmetu ochrany,

e) zhotoviteľ udeľuje licenciu objednávateľovi odplatne, pričom odmena za poskytnutie licencie je už zahrnutá v cene za predmet plnenia podľa čl. 2 bodu 1.1. a 1.2 uvedenej podľa čl. 6 bode 1 tejto zmluvy,

f) objednávateľ je oprávnený udeliť sublicenciu tretej osobe a postúpiť licenciu tretej osobe.

1. Zhotoviteľ sa zaväzuje vysporiadať všetky právne vzťahy s tretími osobami, ktoré sa budú podieľať na zhotovení diela tak, aby si tieto osoby nemohli uplatňovať voči objednávateľovi žiadne nároky. V prípade, že si tretia osoba uplatní voči objednávateľovi nárok z titulu porušenia autorských práv, zhotoviteľ sa zaväzuje nahradiť objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške.
2. Zhotoviteľ sa zároveň zaväzuje v nevyhnutnom rozsahu participovať na príprave podkladov objednávateľa pre vyhlásenie verejného obstarávania ako aj v priebehu procesu verejného obstarávania na výber zhotoviteľa stavebných práv na stavbe realizovanej podľa projektovej dokumentácie, ktorá je predmetom plnenia podľa tejto zmluvy.
3. Zhotoviteľ je povinný najneskôr v momente podpisu zmluvy predložiť objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov: (i) identifikačných údajov subdodávateľov v rozsahu obchodné meno – sídlo – IČO – kontaktná osoba (meno, priezvisko, pozícia, tel. č., e-mail) – osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácie plnenia, ktoré bude realizovať subdodávateľ, (iii) doklady preukazujúce oprávnenie subdodávateľa vykonávať dané plnenie, (iv) dokladov preukazujúcich splnenie podmienok ustanovených touto zmluvou pre osobu subdodávateľa, ak také sú, (v) záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov.
4. Zhotoviteľ je povinný doručiť uvedené informácie / zoznam oprávnenej osobe objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba objednávateľa na základe zhotoviteľom predložených informácií / dokladov.
5. V prípade, ak dôjde počas plnenia k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je zhotoviteľ povinný predložiť oprávnenej osobe objednávateľa do desiatich (10) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.
6. Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi. Oprávnená osoba objednávateľa rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe budúceho subdodávateľa, overenia oprávnenosti realizovať príslušné plnenie podľa výpisu z obchodného / živnostenského registra, overenia zápisu v registri partnerov verejného sektora, ak má povinnosť navrhovaný subdodávateľ povinnosť zapísať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov. Podkladom pre prípadné rozhodnutie o nesúhlase s uzatvorením takejto zmluvy je zistenie rozporu predložených informácií podľa tohto bodu zmluvy so skutočnosťou. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke bezodkladne od doručenia žiadosti o udelenie tohto súhlasu. Zhotoviteľ v prípade využitia subdodávateľov je povinný dodať plnenie v lehotách uvedených v tejto zmluve.
7. Objednávateľ bude viesť evidenciu / zoznam odsúhlasených subdodávateľov zhotoviteľa v štruktúrovanej tabuľke s uvedením najmä identifikácie subdodávateľa, identifikácie príslušného plnenia, rozsah plnenia vyjadrený číselne, dátum požiadania o schválenie, dátum overenia splnenia zmluvných požiadaviek, dátum schválenia navrhovaného subdodávateľa, dátum ukončenia plnenia schváleného subdodávateľa a podpis a meno osoby, ktorá overila a schválila subdodávateľa. Oprávnená osoba, ktorú objednávateľ poveril vykonávať úkony podľa tohto bodu zmluvy (najmä úkony týkajúce sa overovania a schvaľovania navrhnutých subdodávateľov zhotoviteľa) v jeho mene: ................................................................................ .
8. Zmluvné strany sa výslovne dohodli, že zoznam známych subdodávateľov je prílohou tejto zmluvy a jeho doplnenie a zmena subdodávateľov podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve. To neplatí, ak ide o zmenu subdodávateľa, ktorého kapacity / zdroje zhotoviteľ využil pri preukazovaní splnenia podmienok účasti podľa § 34 ods. 3 zákona o verejnom obstarávaní vo verejnom obstarávaní podľa čl. 1 bodu 1.1. tejto zmluvy. Takáto zmena musí byť riadne odôvodnená a upravená písomným dodatkom k zmluve.
9. Pokiaľ zhotoviteľ preukazuje splnenie podmienok účasti vo verejnom obstarávaní podľa zákona o verejnom obstarávaní treťou osobou (a to najmä v nadväznosti na § 34 ods. 3 zákona o verejnom obstarávaní), je povinný plnenie uvedené v čl. 2 ods. 1 v bodoch 1.1 a/alebo 1.2 zmluvy, resp. jeho príslušnú časť, touto treťou osobou aj realizovať. Nahradenie tretej osoby je možné iba pri dodržaní pravidiel vyplývajúcich zo zákona o verejnom obstarávaní a príslušnej judikatúry Súdneho dvora EÚ.
10. Zhotoviteľ je povinný plnenie uvedené v čl. 2 ods. 1 v bodoch 1.1 a 1.2 zmluvy realizovať prostredníctvom osoby preukázateľne zodpovedajúcej za toto plnenie, ktorou preukazoval splnenie podmienky účasti vo verejnom obstarávaní identifikovanom v čl. 1 bod 1 zmluvy podľa § 34 ods. 1 písm. g) zákona o verejnom obstarávaní (ďalej aj ako „projektant“) uvedenej v bode III.1.3) výzvy na predkladanie ponúk č. 20410-WYS uverejnenej vo Vestníku verejného obstarávania č. 152/2019 (ďalej len „výzva č. 20410-WYS“). Nahradenie tejto osoby je možné iba pri dodržaní pravidiel vyplývajúcich zo zákona o verejnom obstarávaní a príslušnej judikatúry Súdneho dvora EÚ, a teda zhotoviteľ je povinný pred začatím plnenia osobou nahrádzajúcou projektanta preukázať (predložením relevantných dokumentov) oprávnenej osobe objednávateľa, že osoba, ktorou sa bude nahrádzať projektant, spĺňa podmienku účasti podľa § 34 ods. 1 písm. g) zákona o verejnom obstarávaní uvedenú v bode III.1.3) výzvy č. 20410-WYS. Zhotoviteľ nie je oprávnený realizovať plnenie uvedené v čl. 2 ods. 1 v bodoch 1.1 a 1.2 zmluvy prostredníctvom takejto osoby nahrádzajúcej projektanta bez súhlasného stanoviska objednávateľa vydaného na základe konštatovania splnenia podmienky účasti uvedenej v predošlej vete. Vyjadrenie, či navrhovaná osoba nahrádzajúca projektanta spĺňa podmienku účasti uvedenú v tomto odseku, zhotoviteľovi oznámi objednávateľ do 3 pracovných dní od predloženia relevantných dokladov oprávnenej osobe objednávateľa.

**Čl. 11**

**Osobitné dojednania vyplývajúce z financovania služby z externe získaných finančných zdrojov objednávateľa**

* + - 1. Zhotoviteľ je povinný strpieť výkon kontroly/auditu v súvislosti s predmetom plnenia v zmysle tejto zmluvy kedykoľvek počas platnosti trvania kontrolných oprávnení, a to oprávnenými osobami na výkon tejto kontroly/auditu a poskytnúť im všetku potrebnú súčinnosť spočívajúcu aj v predložení dokumentov na základe požiadavky objednávateľa, ako napr. nákladovej štruktúry plnenia zákazky a podpornej dokumentácie účtovného alebo iného charakteru.
      2. Nestrpenie kontroly, neposkytnutie súčinnosti a nedodanie požadovaných podkladov sa bude považovať za závažné porušenie zmluvy. V prípade, ak v dôsledku nesplnenia týchto povinností vznikne objednávateľovi škoda, je zhotoviteľ povinný ju nahradiť.
      3. Zhotoviteľ týmto prehlasuje, že si je vedomý, že projektová dokumentácia vrátane rozpočtu projektu a projektu interiéru (podľa čl. 2 ods. 1 bodov 1.1 a 1.2 tejto zmluvy) budú po ich odovzdaní objednávateľovi použité ako súčasť súťažných podkladov vo verejnom obstarávaní, ktoré má byť spolufinancované z európskych štrukturálnych a investičných fondov, a teda prehlasuje, že plnením podľa čl. 2 ods. 1 bodov 1.1 a 1.2 tejto zmluvy on ani jeho zamestnanci, ako subjekt podieľajúci sa týmto na príprave budúcich súťažných podkladov pre verejné obstarávanie, neporuší pravidlá upravujúce zákaz konfliktu záujmov vo verejnom obstarávaní podľa § 23 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Zhotoviteľ zároveň prehlasuje, že ak poruší uvedené pravidlá upravujúce zákaz konfliktu záujmov, je pripravený objednávateľovi uhradiť prípadnú škodu, ktorú mu týmto svojím konaním spôsobí.
      4. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.

**Čl. 12**

**Záverečné ustanovenia**

1. Táto zmluva je vyhotovená v 6 exemplároch, z ktorých zhotoviteľ obdrží 2 vyhotovenia a objednávateľ 4 vyhotovenia.
2. Meniť alebo dopĺňať text tejto zmluvy je možné len formou písomných postupne očíslovaných dodatkov, ktoré budú platné, ak budú riadne potvrdené a podpísané zástupcami oboch zmluvných strán. Dodatky musia byť vyhotovené v rovnakom počte ako táto zmluva.
3. Táto zmluva je uzatvorená a nadobúda platnosť dňom jej podpisu oboma zmluvnými stranami.
4. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
   1. Mesto Nitra zverejní na webovom sídle mesta, alebo
   2. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
5. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
6. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
7. Podkladom pre uzatvorenie tejto zmluvy bola cenová ponuka zhotoviteľa, ktorá spolu s textom tejto zmluvy tvorí celú dohodu zmluvných strán ohľadom predmetu plnenia. V prípade rozporu cenovej ponuky s ustanoveniami tejto zmluvy majú prednosť ustanovenia tejto zmluvy.
8. Zmluvné strany si zmluvu prečítali, jej obsahu porozumeli a na znak súhlasu vlastnoručne

      podpísali.

1. Prílohami tejto zmluvy sú:
2. Príloha č. 1: Opis predmetu zákazky
3. Príloha č. 1.1: Polohopisné a výškopisné zameranie
4. Príloha č. 1.2: Aktualizácia a dopracovanie alternatívy 2 architektonickej a zastavovacej štúdie „Rekonštrukcia budov v Kasárňach pod Zoborom na Martinskom vrchu v Nitre pre Centrum kreatívneho priemyslu“ (v elektronickej verzii označená aj ako „Aktualizácia a dopracovanie alternatívy 2 architektonickej a zastavovacej štúdie Rekonštrukcia budov v Kasárňach pod Zoborom“)
5. Príloha č. 1.3: Projekt „Materská škola Kasárne Zobor. Prestavba a prístavba objektu na Martinskom vrchu v Nitre“ – vonkajší vodovod (v elektronickej verzii označená aj ako „Vodovodná prípojka a vonkajší vodovod MŠ Dobšinského“)
6. Príloha č. 1.4: Projekt „Materská škola Kasárne Zobor. Prestavba a prístavba objektu na Martinskom vrchu v Nitre“ – vonkajšia splašková kanalizácia (v elektronickej verzii označená aj ako „Kanalizačná prípojka MŠ Dobšinského“)
7. Príloha č. 1.5: Projekt „Materská škola Kasárne Zobor. Prestavba a prístavba objektu na Martinskom vrchu v Nitre“ – rozšírenie STL plynovodu (v elektronickej verzii označená aj ako „STL prípojka MŠ Dobšinského“)
8. Príloha č. 1.6: Podklady súvisiace s technologicko-strojovým vybavením objektov a s požiadavkami na projekt interiéru
9. Príloha č. 2 - Zoznam známych subdodávateľov.

Za zhotoviteľa: Za objednávateľa:

V Nitre dňa                                                        V Nitre dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_                                                \_\_\_\_\_\_\_\_\_\_\_\_\_\_\_\_\_\_\_\_\_\_\_

Marek Hattas

primátor mesta Nitry